প্রতারণার অভিযোগে শাহরুখ-দীপিকার বিরুদ্ধে মামলা

ওয়েব ডেস্ক: শাহরুখ খান ও দীপিকা পাড়ুকোন(Sharukh Khan and Deepika Padukone) সহ ৬ জনের বিরুদ্ধে এফআইআর (FIR) দায়ের হয়েছে। ভরতপুর নিবাসী কীর্তি সিংহ(Kirti Singh) এই অভিযোগ দায়ের করেছেন বলে জানা গেছে। জানা যাচ্ছে প্রথমে রাজস্থানের ভরতপুরের সিজিএম ‘কোর্ট নং ২ এ’ একটি ব্যক্তিগত অভিযোগ দায়ের করেন কীর্তি। পরে আদালত মথুরা গেট থানাকে মামলা দায়ের করার নির্দেশ দেয়। আদালতের নির্দেশ অনুযায়ী পুলিশ ভারতীয় দণ্ডবিধির ৪২০ ধারা অর্থাৎ প্রতারণা(Fraud) এবং অন্যান্য প্রাসঙ্গিক ধারায় মামলাটির রুজু করেছে।

আরও পড়ুন:শাহরুখের মন্নতে আশ্রয় নিল পথকুকুর!

সমস্যা শুরু একটি গাড়ি নিয়ে। জানা যাচ্ছে ভরতপুর নিবার্ষিক কীর্তি সিংহ একটি বিশেষ কোম্পানির একটি গাড়ি কিনেছিলেন। ওই গাড়ি কোম্পানির(Car company) ব্র্যান্ড অ্যাম্বাসেডর(Brand Ambassador) দীপিকা পাড়ুকোন এবং শাহরুখ খান।
আর সেই কারণেই তাদের বিরুদ্ধে অভিযোগ দায়ের করা হয়েছে। গাড়িতে প্রযুক্তিগত ত্রুটি থাকার কারণে ব্র্যান্ড অ্যাম্বাসেডর দের নামে মামলা দায়ের হয়েছে। গাড়িটি কেনার পর কীর্তি সিংহ বিপাকে পড়েছিলেন গাড়িটিতে প্রযুক্তিগত ত্রুটি থাকার জন্য। এ ব্যাপারে তিনি কোম্পানির কাছে লিখিত অভিযোগ জানান। কিন্তু কোম্পানি কোনরকম সাহায্য করেনি বলে অভিযোগ। কোম্পানি থেকে আশ্বাস দেওয়া হয় ব্যবহার করতে করতে গাড়িটি ঠিক হয়ে যাবে। কিন্তু আদতে তা হয়নি। প্রযুক্তিগত ত্রুটির(Defective) কথা কোম্পানি বারে বারে এড়িয়ে যাবার চেষ্টা করেছে বলে অভিযোগ। মরিয়া হয়ে একরকম প্রতারণার অভিযোগ দায়ের করেছেন অভিযোগকারী। অভিযোগকারী কীর্তি সিংহ দাবি করেছেন যে তিনি কোম্পানির সঙ্গে বিষয়টি বোঝাপড়ার মাধ্যমে মিটিয়ে নিতে চেয়েছিলেন কিন্তু কোনভাবেই সংশ্লিষ্ট গাড়ি কোম্পানি সাহায্য করে নি।

কীর্তি সিংহ আরও দাবি করেন, তিনি শাহরুখ ও দীপিকার বিজ্ঞাপন দেখে আকর্ষিত হয়েই ওই গাড়িটি কিনেছিলেন। ফলে গাড়িতে প্রযুক্তিগত ত্রুটি থাকলে দায় বর্তায় তাঁদের ওপরেও। গ্রাহকদের বিশ্বাসভঙ্গের অভিযোগেই দুই বলিউড তারকার নামে মামলা দায়ের করেছেন কীর্তি সিংহ। তবে এই বিষয়ে এখনও পর্যন্ত শাহরুখ খান বা দীপিকা পাড়ুকোনের টিমের তরফ থেকে কোনও প্রতিক্রিয়া পাওয়া যায়নি।
১৯৯৮ সাল থেকে হুন্দাই(Hyundai Car) কোম্পানির সঙ্গে যুক্ত শাহরুখ খান। ২০২৩ সালে এই কোম্পানির ব্র্যান্ড অ্যাম্বাসেডর হিসেবে যুক্ত হন দীপিকা পাড়ুকোন। ২০২৪ সালে গাড়িটির একটি বিজ্ঞাপনে একসঙ্গে মডেল হন শাহরুখ-দীপিকা।

দেখুন অন্য খবর: